** СЛУЖБЕНИ ГЛАСНИК**

**ОПШТИНЕ ШИПОВО**

|  |  |  |
| --- | --- | --- |
| Број 6/19  Година XXI | 05.4. 2019.године  Шипово | Гласник издаје Скупштина општине Шипово.  Гласник излази по потреби. |

На основу члана 59. став 1. тачка 10. Закона о локалној самоуправи („Службени гласник Републике Српске“ број 97/16), члана 67. Статута општине Шипово („Службени гласник општине Шипово“ број 12/17), у вези са чланом 22. и 60. Закона о заштити и спасавању у ванредним ситуацијама („Службени гласник Републике Српске“ број 121/12 и 46/17), а у складу са Планом одбране од поплава у Републици Српској у 2019. години („Службени гласник Републике Српске“ број 09/19), Начелник општине д о н о с и

ОДЛУКУ

O усвајњу Плана одбране од поплава у општини Шипово за 2019. годину.

Члан 1.

Усваја се Плана одбране од поплава у општини Шипово за 2019. годину.

Члан 2.

Саставни дио ове одлуке је План одбране од поплава у општини Шипово за 2019. годину.

Члан 3.

Ова одлука Ступа на снагу осмог дана од дана објављивања у „Службеном гласнику Општине Шипово“.

БРОЈ: 01-810-22/19

ДАТУМ: 04.04.2019. године НАЧЕЛНИК

Милан Ковач,с.р.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

На основу члана 59. став 1. тачка 10. Закона о локалној самоуправи („Службени гласник Републике Српске“ број 97/16), члана 67. Статута општине Шипово („Службени гласник општине Шипово“ број 12/17), у вези са чланом 22. и 60. Закона о заштити и спасавању у ванредним ситуацијама („Службени гласник Републике Српске“ број 121/12 и 46/17), а у складу са Планом одбране од поплава у Републици Српској у 2019. години („Службени гласник Републике Српске“ број 09/19), Начелник општине д о н о с и

**ПЛАН ОДБРАНЕ ОД ПОПЛАВА У**

**ОПШТИНИ ШИПОВО У 2019. ГОДИНИ**

**УВОД**

План одбране од поплава на подручју општине Шипово у 2019. години (у даљем тексту План) је План општине Шипово и основни документ за координацију и спровођење додатних или посебних годишњих задатака и активности органа општинске управе, привредних друштава, других правних лица и удружења грађана која спроводе дјелатности од значаја за заштиту и спасавање од поплава.

План је израђен у складу са Планом одбране од поплава у Републици Српској у 2019. години, достигнутим нивоом заштите од поплава, искуствима из претходног периода, анализом тренутног стања, те мишљењима и приједлозима субјеката од непосредног значаја за ову област.

Циљ доношења и спровођења овог Плана је остваривање вишег нивоа приправности на заштити и спасавању људи и материјалних добара од поплава као и ангажовање свих релевантних субјеката.

У складу са чланом 22., а у вези са чланом 86. став 3. Закона о заштити и спасавању у ванредним ситуацијама („Службени гласник Републике Српске“, број 121/12 и 46/17), Одсјек за јавне набавке, нормативне послове и цивилну заштиту надлежан је за израду и координацију, усклађивање, праћење и усмјеравање свих активности везаних за спровођење овог Плана.

План се састоји од сљедећих цјелина:

I - Нормативних и општих претпоставки за реализацију Плана оперативног спровођења,

II - Спровођења мјера превентивног дјеловања,

III - Спровођења мјера одговора,

IV - Спровођења мјера опоравка,

V - Извјештавање о реализацији задатака из Плана и

VI - Завршних одредби.

|  |  |  |  |  |
| --- | --- | --- | --- | --- |
| Р/Б | ЗАДАТАК | ИЗВРШИОЦИ ЗАДАТКА | УЧЕСНИЦИ ЗАДАТКА | РОК |
| 1 | 2 | 3 | 4 | 5 |
| **II НОРМАТИВНЕ И ОПШТЕ ПРЕТПОСТАВКЕ** | | | | |
| 1. | Одржавање сједнице Општинског штаба за ванредне ситуације ради усвајања потребних аката, разматрања актуелне ситуације и предузимања потребних мјера. | - Општински штаб за ванредне ситуације | - Одсјек за јавне набавке, нормативне послове и цивилну заштиту  - Субјекти од значаја за реализацију оператив. мјера. | 20 април 2019. године |
| 2. | Донијети План рада Општинског штаба за ванредне ситуације на реализацији Плана оперативног спровођења Плана одбране од поплава у општини Шипово у 2019. години. | - Општински штаб за ванредне ситуације  - Одсјек за јавне набавке, нормативне послове и цивилну заштиту | - Субјекти од значаја | 20 април 2019. године |
| 3. | Упознавање са Планом одбране од поплава у општини Шипово у 2019. години са прегледом субјеката и снага заштите и спасавања од непосредног значаја за ову област као и субјеката и снага задужених за реализацију. | - Општински штаб за ванредне ситуације  - Одсјек за јавне набавке, нормативне послове и цивилну заштиту | - Субјекти од значаја | 20 април 2019. године |
| 4. | Извршити анализу стања опремљености, обучености и капацитета субјеката и снага од значаја за заштиту и спасавање од поплава, донијети закључке и приједлоге о истим ради правовремене припреме за спровођење мјера и активности. | -Општински штаб за ванредне ситуације  -Одсјек за јавне набавке, нормативне послове и цивилну заштиту | - Субјекти од значаја | 20 април 2019. године |
| 5. | Разматрање могућности склапања уговора – споразума са привредним друштвима, другим правним лицима и субјектима од значаја за спровођење оперативних задатака. | - Општински штаб за ванредне ситуације  - Одсјек за јавне набавке, нормативне послове и цивилну заштиту | - Субјекти од значаја | 20 април 2019. године |
| 6. | Разматрање финансијског плана, тј. расположивих средстава у буџету општине за ове намјене (у оквиру Одјељења за управљање развојем и привреду и Одсјек за јавне набавке, нормативне послове и цивилну заштиту) и вршење процјене истих за извршење планираних послова и радних задатака, као и провођење превентивних и оперативних мјера заштите и спасававања. | - Општински штаб за ванредне ситуације  - Одсјек за јавне набавке, нормативне послове и цивилну заштиту | - Одјељење за управљање равзвојем и привреду | 20 април  2019. године |
| 7. | Провођење процедура јавних набавки и потписивање уговора са добављачима и извођачима радова, провођење процедуре добивања сагласности надлежних Министарстава за реализацију Програма, доношење одлука и закључака потребних за реализацију Плана. | -Одсјек за јавне набавке, нормативне послове и цивилну заштиту  -Начелник општине | -Одсјек за јавне набавке, нормативне послове и цивилну заштиту,  -Одсјек за урбанизам и стамбено-комуналне послове  -Одјељење за управљање развојем и привреду | По завршеној процедури |
| 8. | Достављање Плана одбране од поплава у општини Шипово у 2019. години Републичкој управи цивилне заштите путем Подручног одјељења Бања Лука. | -Одсјек за јавне набавке, нормативне послове и цивилну заштиту | -Општински штаб за ванредне ситуације | 20 април 2019. године |

|  |  |  |  |  |
| --- | --- | --- | --- | --- |
| 9. | Одржати састанке са субјектима од значаја за реализацију Плана. | -Начелник општине  -Одсјек за јавне набавке, нормативне послове и цивилну заштиту |  |  |
| - Органи општинске управе у складу са надлежностима  - Субјекти од значаја | Април/мај 2019. године |
| 10. | Провести процедуру оснивања и попуне јединице за заштиту и спасавање на води и под водом. | -Начелник општине  -Одсјек за јавне набавке, нормативне послове и цивилну заштиту  -Општински штаб за ванредне ситуације | - Одсјек за јавне набавке, нормативне послове и цивилну заштиту | У току  2019. године |
| 11. | Упознавање становништва са могућим поплавама и њиховим посљедицама и промоција кратког броја за хитне интервенције 121 | -Одсјек за јавне набавке, нормативне послове и цивилну заштиту | -Општински штаб за ванредне ситуације | Стални  задатак |
| 12. | Упутити захтјеве надлежним организацијама и институцијама ради предузимања превентивних мјера у циљу смањивања опасности од поплава. | -Начелник општине  -Одсјек за јавне набавке, нормативне послове и цивилну заштиту  -органи општинске управе по надлежностима | - ЈП“Воде Српске“  - ЈП „Аутопутеви РС“  - ЈП „Путеви РС“  -Надлежна министарства и институције | По потреби |
| 13. | Упознавање шире јавности са Планом спроводити кроз објављивање у „Службеном гласнику“ и на интернет страници општине Шипово. | -Одсјек за јавне набавке, нормативне послове и цивилну заштиту | -Стручна служба Скупштине општине  - Начелник | По доношењу истог |
| **III СПРОВОЂЕЊЕ МЈЕРА ПРЕВЕНТИВНОГ ДЈЕЛОВАЊА** | | | | |
| 14. | Извршити обилазак терена и водотока, утврдити критична мјеста, сагледати стање водозаштитних објеката и приступних путева и одредити приоритетне задатке за реализацију превентивних мјера и активности на смањењу ризика од поплава. | -Одсјек за јавне набавке, нормативне послове и цивилну заштиту  -Одсјек за урбанизам и стамбено-комуналне послове  -Одсјек за инспекцијске послове | -Савјети мјесних заједница  - ЈКП „Шипово“ доо. Шипово  - Ватрогасно друштво Шипово | Aприл  2019. године |
| 15. | У сарадњи са грађанима и удружењима грађана и другим субјектима организовати и провести чишћење обала ријека и потока. | -Одсјек за јавне набавке, нормативне послове и цивилну заштиту  -Општински штаб за ванредне ситуације | -Комунална полиција  -Инспекција  -ЈКП Шипово д.о.о Шипово  - Планинарско друштво „Виторог“  - Ватрогасно друштво Шипово | Мај-Јуни 2019. године и по потреби |
| 16. | Сагледати стање канализационе мреже и по потреби извршити чишћењe. | -ЈКП Шипово д.о.о. Шипово | -Одсјек за јавне набавке, нормативне послове и цивилну заштиту  -Комунална инспекција  -Инспекција | По потреби |
| 17. | Обезбиједити потребну количину насипног материјала, вреће за пијесак, алат и пловна средства да би се обезбиједили услови за ефикасно дјеловање у случају поплава већих размјера. | -Органи општинске управе | -Субјекти од значаја | Стални задатак |
| 18. | У складу са усвојеним Програмима и добивеним сагласностима извршити уређење дијела корита ријека Јањ и Плива и регулацију бујичних токова по исказаним потребама. | -Органи општинске управе по надлежностима | -Извођачи радова по потписаним уговорима | По уговорима |
| 19. | Спријечити непланску експлоатацију шљунка и неконтролисано одлагање смећа. | -Комунална полиција  -Инспекција | -Субјекти од значаја  -Грађани | Стални задатак |
| 20. | Упућивати према потреби, захтјеве за пружање помоћи од стране сусједних општина и виших нивоа надлежних органа и институција. | -Начелник  -Општински штаб за ванредне  ситуације  -Одсјек за јавне набавке, нормативне послове и цивилну заштиту | -Републичка управа цивилне заштите,  -ПО ЦЗ Бања Лука  -Сусједне општине | Стални задатак |
| 21. | На основу досадашњих искустава утврдити оптималан број потребне механизације и радне снаге за реализацију задатака утврђених овим планом, те у том смислу извршити набавку недостајуће механизације, односно склопити уговоре са предузећима која имају потребну механизацију и која са сигурношћу могу обавити посао. | -Општински штаб за ванредне ситуације  -Одсјек за јавне набавке, нормативне послове и цивилну заштиту | - Субјекти од значаја | Април-Мај 2019. године |
| 22. | Путем домова здравља и апотека, становништву у угроженим подручјима обезбиједиити довољне количине потребних лијекова и медицинских средстава за вријеме трајања угрожености од поплава. | -Општински штаб за ванредне ситуације  -Одсјек за јавне набавке, нормативне послове и цивилну заштиту | - ОО „Црвени крст“ Шипово  - ЈУ „Дом Здравља“ Шипово  - Апотеке | Стални задатак |
| 23. | За најугроженија подручја, у сарадњи са Центром за социјални рад, Домом здравља, Црвеним крстом и канцеларијама мјесних заједница евидентирати угрожене категорије становништва (старе, изнемогле, болесне) у циљу правовременог предузимања мјера и активности заштите и спасавања. | -Одсјек за јавне набавке, нормативне послове и цивилну заштиту | -Центар за социјални рад  -Дом здравља  -Црвени крст  -Канцеларије мјесних заједница | Стални задатак |
| 24. | Обезбјеђење континуираног снабдијевања електричном енергијом без обзира на временске и друге услове у складу са Дистрибутивним мрежним правилима, којима је уређен рад дистрибутивниг система у ванредним ситуацијама, при чему је потребно имати у виду расположиве техничке, материјалне и друге ресурсе, те у вези са њима и објективне могућности за нормализацију снабдијевање електричном енергијом. Предузимати додатне активности на унапређењу техничких, материјалних и других ресурса да би се наведени задатак могао ефикасно и квалитетно обављати. | -Електродистрибуција, РЈ Шипово | -Општински штаб за ванредне ситуације  - Одсјек за јавне набавке, нормативне послове и цивилну заштиту | Мај  2019. године |
| 25. | Путем средстава јавног информисања и на друге погодне начине обезбиједити правовремено информисање становништва о стању на терену, те промоцијом броја за хитне интервенције 121, грађанима створити претпоставке за пријављивање могуће опасности од поплава. | -Општински штаб за ванредне ситуације  -Одсјек за јавне набавке, нормативне послове и цивилну заштиту | -Средства јавног информисања (радио „Бест“ и „Народни радио“, Шипово) | Стални задатак |
| **IV СПРОВОЂЕЊЕ МЈЕРА ОДГОВОРА** | | | | |
| 26. | У случају непосредне опасности од поплава и пријетњи настанка посљедица од истих, ускладити рад и дежурства субјеката заштите и спасавања са ситуацијом и координирати са органима и службама сусједних општина, надлежним органима и институцијама. | -Општински штаб за ванредне ситуације  -Одсјек за јавне набавке, нормативне послове и цивилну заштиту | -Надлежни субјекти, органи и институције | По потреби |
| 27. | Активирање Општинског штаба за ванредне ситуације и оперативно-комуникативног центра. | -Општински штаб за ванредне ситуације  -Одсјек за јавне набавке, нормативне послове и цивилну заштиту | - Органи општинске управе | У току елементарне  непогоде |
| 28. | Информисати грађане и друге субјекте о насталој ситуацији, мјерама које се предузимају и дати упутства о поступању. | -Општински штаб за ванредне ситуације  -Одсјек за јавне набавке, нормативне послове и цивилну заштиту | - Средства јавног информисања, „Бест“ радио и „Народни“ радио Шипово | У току елементарне  непогоде |
| 29. | Припрема и доношење наредбе о поступању по Плану приправности | -Општински штаб за ванредне ситуације | -Одсјек за јавне набавке, нормативне послове и цивилну заштиту | У току елементарне  непогоде |
| 30. | Проглашење ванредне ситуације на угроженом подручју | -Начелник општине | -Општински штаб за ванредне ситуације  -Одсјек за јавне набавке, нормативне послове и цивилну заштиту | У складу са процјеном ситуације |
| 31. | Доношење наредбе о мобилизацији и мобилизација расположивих људских и материјално-техничких капацитета у случајевима када се адекватан одговор не може пружити капацитетима органа и институција чија је то редовна дјелатност. | -Начелник општине | -Општински штаб за ванредне ситуације  -Одсјек за јавне набавке, нормативне послове и цивилну заштиту | У складу са процјеном ситуације |
| 32. | Издавање наредбе за евакуацију, организација евакуације и збрињавање угроженог становништва. | -Начелник општине | -Општински штаб за ванредне ситуације  -Одсјек за јавне набавке, нормативне послове и цивилну заштиту  -субјекти од значаја | По потреби |
| 33. | У складу са могућностима, а по утврђеним приоритетима, обезбиједити проходност и извршити санацију оштећених путних комуникација. | -Одсјек за урбанизам и стамбено-комуналне послове  -Извршиоци по уговорима | -Одсјек за јавне набавке, нормативне послове и цивилну заштиту  -Савјети мјесних заједница | По уговорима и по потреби |
| 34. | Ангажовати довољан број екипа за отклањање кварова ради несметаног функционисања система веза и обезбједити алтернативне везе са Подручним одјељењем цивилне заштите Бања Лука и оперативно-комуникативним центром путем радио уређаја. | -Општински штаб за ванредне ситуације  - Одсјек за јавне набавке, нормативне послове и цивилну заштиту | -Телекомуникације РС, РЈ Шипово | По потреби |
| 35. | Ангажовати довољан број екипа за отклањање кварова ради несметаног водоснабдијевања | -Општински штаб за ванредне ситуације  -Одсјек за јавне набавке, нормативне послове и цивилну заштиту | -ЈКП Шипово д.о.о. Шипово  -Одсјек за урбанизам и стамбено-комуналне послове | По потреби |
| 36. | Ангажовати довољан број патрола и полицијских службеника за регулисање саобраћаја, евентуалну блокаду и обезбјеђење угрожених подручја. | - Општински штаб за ванредне ситуације  -Полицијска станица Шипово | -Одсјек за јавне набавке, нормативне послове и цивилну заштиту | По потреби |
| 37. | Спровођење хигијенско-епидемиолошких и здравствених мјера на угроженом подручју. | -Општински штаб за ванредне ситуације,  -Дом здравља Шипово | -Одсјек за јавне набавке, нормативне послове и цивилну заштиту | По потреби |
| 38. | Путем ОО Црвеног крста обезбиједити и доставити потребан број прехрамбених и хигијенских пакета, а преко Дома здравља и тимова породичне медицине доставити неопходне лијекове за угрожено становништво. | -ОО Црвеног крста  -Дом здравља  -Апотеке | -Одсјек за јавне набавке, нормативне послове и цивилну заштиту | По потреби |
| 39. | У складу са исказаним потребама упутити захтјев за пружање помоћи сусједним општинама, Подручном одјељењу ЦЗ Бања Лука, Републичкој управи цивилне заштите. | -Општински штаб за ванредне ситуације | -Одсјек за јавне набавке, нормативне послове и цивилну заштиту | По потреби |
| 40. | Предузимање активности на збрињавању стоке на угроженим подручјима. | -Општински штаб за ванредне ситуације | -Субјекти од значаја  -Ветеринарске станице | По потреби |
| 41. | Ангажовање волонтера на пружању помоћи угроженом становништву. | -Општински штаб за ванредне ситуације  - Одсјек за јавне набавке, нормативне послове и цивилну заштиту | -Грађани | По потреби |
| 42. | Организовати прихват помоћи у људству и материјално-техничким средствима и распоређивање истих. | -Општински штаб за ванредне ситуације  - Одсјек за јавне набавке, нормативне послове и цивилну заштиту | -Субјекти од значаја | По потреби |
| 43. | Достављање редовних и ванредних информација за вријеме елементарне непогоде о ситуацији на терену, мјерама које се предузимају и ангажованим снагама, Републичкој управи цивилне заштите и надлежним органима. | -Општински штаб за ванредне ситуације | -Одсјек за јавне набавке, нормативне послове и цивилну заштиту | У току елементарне непогоде |
| 44. | Оперативне мјере спроводити у складу са овим Планом и Планом заштите и спасавања од елементарне непогоде и друге несреће. | -Општински штаб за ванредне ситуације  -Одсјек за јавне набавке, нормативне послове и цивилну заштиту | -Органи општинске управе  -Други субјекти од значаја за реализацију планираних мјера | По потреби |
| **V СПРОВОЂЕЊЕ МЈЕРА ОПОРАВКА** | | | | |
| 45. | Извршити анализу и доставити Информацију и приједлог мјера за отклањање или ублажавање последица елементарне непогоде. | -Општински штаб за ванредне ситуације | -Одсјек за јавне набавке, нормативне послове и цивилну заштиту  -органи општинске управе | По завршетку елементарне непогоде |
| 46. | Санирање последица причињене штете у складу са приоритетима и могућностима, те упућивање захтјева за пружање помоћи при санацији. | -Начелник општине  -грађани  -Привредна друштва и друга правна лица | -Одсјек за јавне набавке, нормативне послове и цивилну заштиту  -органи општинске управе | По завршетку елементарне непогоде |
| 47. | Предузимање потребних хигијенско-епидемиолошких мјера на угроженом подручју. | -хигијенско-епидемиолошка служба Дома здравља | -Физичка и правна лица на угроженом подручју | По завршетку елементарне непогоде |
| 48. | Извршити процјену штете насталу усљед елементарне непогоде. | -Општинска комисија за процјену штете од елементарне непогоде и друге несреће | -Физичка и правна лица на угроженом подручју | По завршетку елементарне непогоде |

**VI ИЗВЈЕШТАВАЊЕ О РЕАЛИЗАЦИЈИ ЗАДАТАКА ИЗ ПЛАНА**

49.До 20 априла 2019. године Републичкој управи цивилне заштите доставити План одбране од поплава у општини Шипово у 2019. години. Остала извјештавања вршити по утврђеним роковима и у складу са исказаним потребама.

50. О реализацији задатака из овог Плана, путем Подручног оделења цивилне заштите Бања Лука, Републичкој управи цивилне заштите доставити извјештај до 15.12.2019. године, са приједлогом мјера за унапређење.

**VII ЗАВРШНЕ ОДРЕДБЕ**

51. Извршиоци задатака утврђени овим Планом дужни су, у оквиру својих надлежности, реализовати и друге задатке из домена заштите и спасавања од поплава кроз све фазе: превентива, одговор и опоравак, а који ће за резултат имати спречавање настанка или ублажавање посљедица елементарне непогоде изазване поплавом.

52. Извршиоци задатака утврђени овим Планом дужни су, у оквиру властитог буџета и из осталих извора, обезбиједити финансијска средства потребна за њихову реализацију.

53. Овај План објавиће се у „Службеном гласнику општине Шипово“.

Субјекти и снаге система заштите и спасавања-цивилне заштите непосредно ангажовани и задужени за реализацију Плана одбране од поплава у општини Шипово у 2019. години су: Општински штаб за ванредне ситуације, Одсјек за јавне набавке, нормативне послове и цивилну заштиту, органи општинске управе, Ватрогасна јединица (задужена за спасавање и привремено измјештање угроженог становништва), Полицијска станица, Дом здравља са специјализованом јединицом прве медицинске помоћи и хигијенско-епидемиолошком службом, ветеринарске станице, Црвени крст, Центар за социјални рад, комунално предузеће, РЈ „Електродистрибуција“, „Телекомуникације РС“, удружења грађана, и привредна друштва по потписаним споразумима - уговорима и у складу са исказаним потребама и грађани.

Финансијски основ за реализацију Плана представљају средства планирана у оквиру буџета општине за 2019. годину.

Исто тако, у случају исказане потребе, за реализацију и провођење мјера из овог Плана користиће се средства на позицији – буџетска резерва. Приликом предузимања мјера опоравка додатна средства, у досадашњем периоду, обезбијеђена су путем учешћа у пројектима међународних организација и донацијама, а што ће се наставити и у наредном периоду.

Број: 01-810-21/19 НАЧЕЛНИК

Датум:04.04.2019. године Милан Ковач,с.р.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

На основу члана 59. став 1. тачка 10. Закона о локалној самоуправи („Службени гласник Републике Српске“ број 97/16), члана 67. Статута општине Шипово („Службени гласник општине Шипово“ број 12/17), и члана 90. у вези са члановима 22. и 60. Закона о заштити и спасавању у ванредним ситуацијама („Службени гласник Републике Српске“ број 121/12 и 46/17), а у складу са Планом активности у припреми и спровођењу мјера заштите и спасавања од шумских и других пожара на отвореном простору у Републици Српској у 2019. години („Службени гласник Републике Српске“, број 10/19), Начелник општине доноси

ОДЛУКУ

O усвајњу Плана оперативних активности у припреми и спровођењу мјера заштите и спашавања од шумских и других пожара на отвореном простору у општини Шипово за 2019. годину.

Члан 1.

Усваја се Плана оперативних активности у припреми и спровођењу мјера заштите и спашавања од шумских и других пожара на отвореном простору у општини Шипово за 2019. годину.

Члан 2.

Саставни дио ове одлуке је План оперативних активности у припреми и спровођењу мјера заштите и спашавања од шумских и других пожара на отвореном простору у општини Шипово за 2019. годину.

Члан 3.

Ова одлука Ступа на снагу осмог дана од дана објављивања у „Службеном гласнику Општине Шипово“.

БРОЈ: 01-810-20/19

ДАТУМ: 04.04.2019. године НАЧЕЛНИК

Милан Ковач,с.р.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

На основу члана 59. став 1. тачка 10. Закона о локалној самоуправи („Службени гласник Републике Српске“ број 97/16), члана 67. Статута општине Шипово („Службени гласник општине Шипово“ број 12/17), и члана 90. у вези са члановима 22. и 60. Закона о заштити и спасавању у ванредним ситуацијама („Службени гласник Републике Српске“ број 121/12 и 46/17), а у складу са Планом активности у припреми и спровођењу мјера заштите и спасавања од шумских и других пожара на отвореном простору у Републици Српској у 2019. години („Службени гласник Републике Српске“, број 10/19), Начелник општине доноси

**П Л А Н**

**ОПЕРАТИВНХ АКТИВНОСТИ У ПРИПРЕМИ И СПРОВОЂЕЊУ МЈЕРА**

**ЗАШТИТЕ И СПАСАВАЊА ОД ШУМСКИХ И ДРУГИХ ПОЖАРА НА ОТВОРЕНОМ ПРОСТОРУ**

**У ОПШТИНИ ШИПОВО У 2019. ГОДИНИ**

**УВОД**

План оперативних активности у припреми и спровођењу мјера заштите и спасавања од шумских и других пожара на отвореном простору у општини Шипово у 2019. години ( у даљем тексту: План) основни је документ за координацију и спровођење додатних и посебних годишњих задатака и активности Општине, привредних друштава, других правних лица и удружења грађана који спроводе мјере и задатке заштите од пожара отвореног простора као дио система заштите и спасавања од елементарних непогода и других несрећа.

План је израђен на основу анализе прикупљених података, извјештаја о реализацији задатака током протеклих година, досадашњих искустава као и мишљења и приједлога субјеката од непосредног значаја за ову област.

Циљ доношења и спровођења овог Плана је унапређење и свестраније ангажовање свих релевантних субјеката као и остваривање вишег нивоа приправности на заштити и спасавању људи, материјалних добара и животне средине од шумских и других пожара на отвореном простору, те остваривања мјерљивих ефеката смањења штета.

Одсјек за јавне набавке, нормативне послове и цивилну заштиту надлежно је за координацију, усклађивање, праћење и усмјеравање свих активности везаних за спровођење овог Плана, док је задатак свих осталих субјеката заштите и спасавања, у дијелу властите одговорности, да израде и у датом року и проведу мјере и радње утврђене овим Планом.

План се састоји од сљедећих цјелина:

I - Нормативних и општих претпоставки за реализацију Плана оперативног спровођења,

II - Спровођења мјера превентивног дјеловања,

III - Спровођења мјера одговора,

IV - Спровођења мјера опоравка,

V - Извјештавања о реализацији задатака из Плана и

VI - Завршних одредби.

|  |  |  |  |  |
| --- | --- | --- | --- | --- |
| Р/Б | ЗАДАТАК | ИЗВРШИОЦИ ЗАДАТКА | УЧЕСНИЦИ ЗАДАТКА | РОК |
| 1 | 2 | 3 | 4 | 5 |
| **I НОРМАТИВНЕ И ОПШТЕ ПРЕТПОСТАВКЕ** | | | | |
| 1. | Одржавање сједнице Општинског штаба за ванредне ситуације ради доношења потребних аката, разматрања актуелне ситуације и предузимања потребних мјера. | - Општински штаб за ванредне ситуације | - Одсјек за јавне набавке, нормативне послове и цивилну заштиту  - Субјекти од значаја за реализацију оперативних мјера | 20 април 2019.године |
| 2. | Донијети План рада Штаба на реализацији Плана оперативних активности у припреми и спровођењу мјера заштите и спасавања од шумских и других пожара на отвореном простору у општини Шипово у 2019. години. | - Општински штаб за ванредне ситуације  - Одсјек за јавне набавке, нормативне послове и цивилну заштиту | - Субјекти од значаја | 20 април 2019.године |
| 3. | Упознавање са Планом оперативних aктивности у припреми и спровођењу мјера заштите и спасавања од шумских и других пожара на отвореном простору у општини Шипово у 2019. години | - Општински штаб за ванредне ситуације | - Одсјек за јавне набавке, нормативне послове и цивилну заштиту  - Субјекти од значаја | 20 април 2019. године |
| 4. | Извршити анализу стања опремљености, обучености и капацитета субјеката и снага од значаја за заштиту и спасавање од пожара, донијети закључке и приједлоге о истим ради правовремене припреме за спровођење мјера и активности. | - Општински штаб за ванредне ситуације  - Одсјек за јавне набавке, нормативне послове и цивилну заштиту | - Субјекти од значаја | 20 април 2019.године |
| 5. | Упознавање са финансијским планом, тј. расположивим средствима у буџету Општине за ове намјене (у оквиру Ватрогасног друштва, Одјељења за буџет, финансије, управљање развојем и привреду и Одсјека за јавне набавке, нормативне послове и цивилну заштиту) и процјенити да ли иста омогућавају извршење планираних послова и радних задатака. | - Општински штаб за ванредне ситуације  - Одсјек за јавне набавке, нормативне послове и цивилну заштиту | - Ватрогасно друштво  - Одјељење за буџет, финансије, управљање развојем и привреду | 20 април 2019.године |
| 6. | Провођење процедура јавних набавки и потписивање уговора са добављачима и извођачима радова, доношење одлука и закључака потребних за реализацију Плана. | - Одсјек за јавне набавке, нормативне послове и цивилну заштиту  - Начелник општине | - Одјељење за буџет, финансије, управљање развојем и приврду  - Ватрогасно друштво | По завршеној процедури |
| 7. | Достављање Плана оперативних активности у припреми и спровођењу мјера заштите и спасавања од шумских и других пожара на отвореном простору у општини Шипово у 2019. години Републичкој управи цивилне заштите путем Подручног одјељења. | - Одсјек за јавне набавке, нормативне послове и цивилну заштиту | - Општински штаб за ванредне ситуације | 20 април 2019.године |
| 8. | Успоставити континуирану размјену података и обавјештења са Подручним одјељењем цивилне заштите Бања Лука-Комуникативним центром, Шумским газдинством „Горица“, Ватрогасним друштвом Шипово, Полицијском станицом, Комуналном полицијом, инспекцијом, повјереницима заштите и спасавања о актуелној ситуацији, а у циљу правовременог информисања и предузимања адекватних мјера и активности. | - Општински штаб за ванредне ситуације  - Одсјек за јавне набавке, нормативне послове и цивилну заштиту | - Подручно одјељење цивилне заштите Бања Лука  - Шумско газдинство „Горица“ Шипово  - Ватрогасно друштво Шипово  - Полицијска станица  - Комунална полиција  - Инспекција | Стални  задатак |
| 9. | Путем средстава јавног информисања и на друге погодне начине обезбиједити правовремено информисање становништва о стању на терену, те промоцијом броја за хитне интервенције 121 и 123, грађанима створити претпоставке за пријављивање опасности од пожара. | - Општински штаб за ванредне ситуације  - Одсјек за јавне набавке, нормативне послове и цивилну заштиту | - Општинска управа  - Ватрогасно друштво Шипово  - Средства јавног информисања (радио „Бест“ Шипово и „Народни радио“ Шипово) | Стални задатак |
| 10. | Пратити и редовно објављивати Мјеру заштите од пољске штете и спаљивања органских остатака на пољопривредном земљишту (на основу члана 25. Закона о пољопривредном земљишту, „Службени гласник РС“ број 93/06) објављена у „Службеном гласнику општине Шипово“ и Oбавјештење о забрани ложења ватре у близини шумских комплекса (План заштитие шума од пожара 01-168/19 ШГ „Горица“ Шипово). | - Ш.Г.“Горица“ Шипово  - Одсјек за управљање развојем и привреду | - Општински штаб за ванредне ситуације  - Ш.Г.“Горица“ Шипово  - Одсјек за управљање развојем и привреду | Април 2019. године |
| 11. | Ажурирати и извршити допуну јединице за заштиту од пожара. | - Одсјек за јавне набавке, нормативне послове и цивилну заштиту  - Начелник | - Општински штаб за ванредне ситуације | Мај 2019. године |
| 12. | Пратити стање противпожарне заштите и спровођење мјера утврђених Законом о заштити од пожара („Службени гласник Републике Српске“, број 71/12). | - Одсјек за јавне набавке, нормативне послове и цивилну заштиту  - Ватрогасно друштво Шипово | - Општински штаб за ванредне ситуације  - Субјекти од значаја | Стални  задатак |
| 13. | Усагласити План заштите шуме од пожара-Шумског газдинства „Горица“ са Планом оперативних активности у припреми и спровођењу мјера заштите и спашавања од умских пожара на отвореном простору у општини Шипово у 2019. години. | - Одсјек за јавне набавке, нормативне послове и цивилну заштиту  - Шумско газдинство „Горица“ Шипово  - Ватрогасно друштво Шипово | - Општински штаб за ванредне ситуације | Април 2019. године |
| 14. | Упознавање шире јавности са Планом оперативних aктивности у припреми и спровођењу мјера заштите и спасавања од шумских и других пожара на отвореном простору у општини Шипово у 2019. години, спроводити кроз објављивање у „Службеном гласнику“ и на интернет страници општине Шипово. | - Одсјек за јавне набавке, нормативне послове и цивилну заштиту | - Начелник  - Стручна служба СО-е | По доношењу истог |
| **II СПРОВОЂЕЊЕ МЈЕРА ПРЕВЕНТИВНОГ ДЈЕЛОВАЊА** | | | | |
| 15. | Процјенити и сагледати стање свих расположивих капацитета противпожарне заштите, материјалне и људске ресурсе и евидентирати додатне снаге и средства у случају да постојећа нису довољна. | - Одсјек за јавне набавке, нормативне послове и цивилну заштиту  - Општински штаб за ванредне ситуације | - Ватрогасно друштво Шипово  - Шумско газдинство „Горица“ Шипово  - Субјекти од значаја | Април 2019. године |
| 16. | Координирати активности на организовању брзог откривања и дојаве избијања пожара путем фиксних осматрачница, покретних патрола и чуварске службе. | - Општински штаб за ванредне ситуације  - Одсјек за јавне набавке, нормативне послове и цивилну заштиту | - Шумско газдинство „Горица“ Шипово  - Ватрогасно друштво Шипово | Стални задатак |
| 17. | Обезбиједити редовно одржавање и чишћење од лако запаљивих материја, односно материја које могу изазвати пожар уз путне комуникације које пролазе кроз угрожена шумска и пољопривредна газдинства. | - Органи општинске управе | - Субјекти од значаја  - Грађани | Стални задатак |
| 18. | Евидентирати и сагледати стање водоопскрбних капацитета на подручјима високог ризика од пожара и у складу са могућностима извршити њихово уређење са аспекта употребе при гашењу пожара. | - Ватрогасно друштво Шипово  -Шумско газдинство „Горица“ Шипово  -ЈКП Шипово д.о.о Шипово | - Одсјек за јавне набавке, нормативне послове и цивилну заштиту  - Удружења грађана | Стални задатак |
| 19. | Онемогућити стварање нових и извршити санацију постојећих „дивљих депонија смећа“. | - Органи општинске управе | - ЈКП Шипово д.о.о. Шипово  - Субјекти од значаја | Стални задатак |
| 20. | Координирати активности на одржавању постојећих, као и изради нових шумских комуникација, противпожарних просјека и осматрачница. | -Шумско газдинство „Горица“ Шипово | - Одсјек за урбанизам и стамбено-комуналне послове  - Субјекти од значаја  - Власници шума у приватној својини  - Општински штаб за ванредне ситуације  - Одсјек за јавне набавке, нормативне послове и цивилну заштиту | Стални задатак |
| 21. | Планирати и организовати чишћење и одржавање траса испод енергетских водова који пролазе кроз шумске комплексе. | - Електродистрибуција, РЈ  Шипово  - Шумско газдинство „Горица“ Шипово | - Општински штаб за ванредне ситуације  - Одсјек за јавне набавке, нормативне послове и цивилну заштиту | Стални задатак |
| 22. | Сачинити планове реаговања да би могли у случају пожара већих рамјера обезбиједити заштиту мрежа и постројења у складу са расположивим техничким, материјалним и другим ресурсима, те омогуће снабдијевање електричном енергијом свим крајњим корисницима у складу са одредбама Дистрибутивних мрежних правила, којима се уређује рад дистрибутивног система у ванредним ситуацијама. | -Електродистрибуција, РЈ  Шипово | - Општински штаб за ванредне ситуације  - Одсјек за јавне набавке, нормативне послове и цивилну заштиту | Мај  2019. године |
| 23. | Обезбиједити предуслове за достављање информација и извјештаја о стању угрожености, предузетим мјерама и другим релевантним подацима РУЦЗ путем оперативно-комуникативног центра. | - Општински штаб за  ванредне ситуације  - Одсјек за јавне набавке, нормативне послове и цивилну заштиту | - Оперативно-комуникативни центар | Стални задатак |
| 24. | У данима високог и врло високог ризика, или индекса опасности од избијања пожара на отвореном простору, или код настанка пожара, планирати и спроводити непрекидна дежурства, координирати рад са другим органима и субјектима од значаја за заштиту од пожара. | - Општински штаб за ванредне ситуације  - Одсјек за јавне набавке, нормативне послове и цивилну заштиту | - Субјекти од значаја | По потреби |
| 25. | Извршити опремање Ватрогасног друштва средствима прикупљеним у складу са одредбама члана 81. Закона о заштити од пожара („Службени гласник Републике Српске“ 71/12). | - Ватрогасно друштво Шипово | - Општински штаб за ванредне ситуације  - Одјељење за буџет, финансије, управљање развојем и привреду | Стални задатак |
| 26. | Размотрити могућности и начин реализације акције „Контролисано паљење пољопривредног и другог отпада“. | - Ватрогасно друштво Шипово | - Општински штаб за ванредне ситуације  - Одсјек за јавне набавке, нормативне послове и цивилну заштиту  - Комунална полиција  - Полицијска станица Шипово  - Одсјек за упрваљање развојем и привреду | Прољеће - јесен |
| 27. | Континуиран обилазак и надзор над Спортским центаром „ 9 јануар“, као и мјеста са повећаним ризиком од пожара на коме се окупља већи број грађана, посебно дјеце. | - Ватрогасно друштво Шипово | -Општински штаб за ванредне ситуације  - Одсјек за јавне набавке, нормативне послове и цивилну заштиту  - Комунална полиција  - Полицијска станица Шипово | Стални задатак |
|  |  |  |  |  |
| 28. | У привредним друштвима и другим правним лицима са повећаним ризиком од пожара процијенити стање протупожарне заштите, те сагледати могућност оснивања властитих тимова – јединица цивилне заштите за заштиту од пожара. | - Ватрогасно друштво Шипово,  - Одсјек за јавне набавке, нормативне послове и цивилну заштиту | - Привредна друштва и друга правна лица | У току године |
| 29. | Извршити преглед и установити функционалност хидрантске мреже (сачинити мапу територијалне покривености – распореда). | - Овлаштено привредно друштво | - Одсјек за јавне набавке, нормативне послове и цивилну заштиту  - Ватрогасно друштво Шипово,  - ЈКП „Шипово“ д.о.о. Шипово | Мај  2019. године |
| 30. | Са сусједним општинама размијенити податке о расположивим капацитетима који се, у случају потребе, могу ангажовати за гашење пожара већих размјера. | - Одсјек за јавне набавке, нормативне послове и цивилну заштиту  - Начелник општине  - Ватрогасно друштво | - Сусједне општине | Стални задатак |
| **III СПРОВОЂЕЊЕ МЈЕРА ОДГОВОРА** | | | | |
| 31. | Активирање Општинског штаба за ванредне ситуације. | - Начелник општине | - Одсјек за јавне набавке, нормативне послове и цивилну заштиту  - Чланови Штаба | По потреби |
| 32. | У складу са процјеном ситуације донијети наредбу за поступање по Плану приправности. | - Општински штаб за ванредне ситуације | - Одсјек за јавне набавке, нормативне послове и цивилну заштиту  - Субјекти од значаја | По потреби |
| 33. | Константно информисати грађане о насталој ситуацији, мјерама које се предузимају, као и давати упутства грађанима и другим субјектима о поступању. | - Општински штаб за ванредне ситуације | - Одсјек за јавне набавке, нормативне послове и цивилну заштиту  - Субјекти од значаја | У току несреће од пожара |
| 34. | Када се, усљед опасности од пожара, донесе одлука о поступању из Плана приправности, или нареди предузимање оперативних мјера заштите и спасавања, Републичкој управи цивилне заштите свакодневно и по потреби достављати извјештаје о степену угрожености од пожара, предузетим мјерама и другим релевантним подацима. | - Општински штаб за ванредне ситуације  - Одсјек за јавне набавке, нормативне послове и цивилну заштиту | - Субјекти од значаја | По потреби |
| 35. | Ангажовати довољан број додатних тимова и екипа за гашење пожара. | - Општински штаб за ванредне ситуације  - Шумско газдинство „Горица“ Шипово  - Ватрогасно друштво Шипово | - Одсјек за јавне набавке, нормативне послове и цивилну заштиту | По потреби |
| 36. | Обезбиједити провођење мјера одговора из дјелокруга рада, као и довољан број екипа које ће омугућити брзо и ефикасно отклањање кварова и обезбиједити уредно снабдјевање електричном енергијом. | - РЈ Електродистрибуција Шипово | - Општински штаб за ванредне ситуације  - Одсјек за јавне набавке, нормативне послове и цивилну заштиту | По потреби |
| 37. | Ангажовати довољан број екипа за отклањање кварова ради несметаног функционисања система веза и обезбједити алтернативне везе са ПОЦЗ Бања Лука и оперативно-комуникативним центром путем радио уређаја. | -Општински штаб за ванредне ситуације | - Телекомуникације РС, РЈ Шипово | По потреби |
| 38. | Ангажовати довољан број екипа за пружање прве медицинске помоћи. | - ЈЗУ „Дом здравља“ Шипово | - Општински штаб за ванредне ситуације  - Одсјек за јавне набавке, нормативне послове и цивилну заштиту | По потреби |
| 39. | Ангажовати довољан број екипа за отклањање кварова ради несметаног водоснабдијевања и провођења мјера одговора. | - ЈКП „Шипово“ д.о.о. Шипово | - ЈКП „Шипово“ д.о.о. Шипово  -Општински штаб за ванредне ситуације  - Одсјек за јавне набавке, нормативне послове и цивилну заштиту | По потреби |
| 40. | Ангажовати довољан број патрола и полицијских службеника за регулисање саобраћаја, евентуалну блокаду и обезбјеђење угрожених подручја. | - Општински штаб за ванредне ситуације  - Полицијска станица Шипово | - Одсјек за јавне набавке, нормативне послове и цивилну заштиту | По потреби |
| 41. | Ангажовати довољан број чланова за пружање помоћи, евакуацију и склањање животиња са угрожених подручја. | - Општински штаб за ванредне ситуације  - Одсјек за јавне набавке, нормативне послове и цивилну заштиту | - Ловачко удружење „Тетријеб“  - Планинарско друштво „Виторог“  - Ветеринарска станице | По потреби |
| 42. | Проглашење ванредне ситуације на угроженим дијеловима територије. | - Начелник општине | - Општински штаб за ванредне ситуације  - Одсјек за јавне набавке, нормативне послове и цивилну заштиту | По потреби |
| 43. | Издавање наредбе за евакуацију, евакуација и збрињавање угроженог становништва. | - Општински штаб за ванредне ситуације  - Одсјек за јавне набавке, нормативне послове и цивилну заштиту | - Субјекти од значаја | По потреби |
| 44. | Ангажовати волонтере за пружање помоћи угроженом становништву. | - Општински штаб за ванредне ситуације  - Одсјек за јавне набавке, нормативне послове и цивилну заштиту  -ОО Црвени крст | - Удружења грађана  - Грађани | По потреби |
| 45. | Тражити помоћ од сусједних општина за ангажовање људских и материјалних капацитета. | - Општински штаб за ванредне ситуације  - Одсјек за јавне набавке, нормативне послове и цивилну заштиту | - Сусједне општине | По потреби |
| 46. | У случају потребе поднијети захтјев за пружање помоћи Републичкој управи цивилне заштите. | - Општински штаб за ванредне ситуације  - Одсјек за јавне набавке, нормативне послове и цивилну заштиту | - Републичка управа цивилне заштите | По потреби |
| 47. | Путем ОО Црвеног крста обезбиједити и доставити потребан број прехрамбених и хигијенских пакета, а преко Дома здравља и тимова породичне медицине доставити неопходне лијекове за угрожено становништво. | - Општински штаб за ванредне ситуације  - Одсјек за јавне набавке, нормативне послове и цивилну заштиту | - ОО Црвеног крста  - ЈЗУ „Дом здравља“ Шипово  - Апотеке | По потреби |
| 48. | Организовати прихват помоћи у људству и материјално-техничким средствима и распоређивање истих. | - Општински штаб за ванредне ситуације  - Одсјек за јавне набавке, нормативне послове и цивилну заштиту | - Ватрогасно друштво Шипово  - Субјекти од значаја | По потреби |
| **IV СПРОВОЂЕЊЕ МЈЕРА ОПОРАВКА** | | | | |
| 49. | Извршити анализу и доставити Информацију и приједлог мјера за отклањање или ублажавање последица несреће од пожара. | - Општински штаб за ванредне ситуације | - Одсјек за јавне набавке, нормативне послове и цивилну заштиту  - Ватрогасно друштво Шипово  - Органи општинске управе | По завршетку несреће од пожара |
| 50. | Санирање последица причињене штете у складу са приоритетима и могућностима, те упућивање захтјева за пружање помоћи при санацији. | - Начелник општине  - Грађани  - Привредна друштва и друга правна лица | - Органи општинске управе | По завршетку несреће од пожара |
| 51. | Извршити процјену штете насталу усљед несреће од пожара. | - Општинска комисија за процјену штете | - Физичка и правна лица на угроженом подручју | По завршетку несреће од пожара |

**V ИЗВЈЕШТАВАЊЕ О РЕАЛИЗАЦИЈИ ЗАДАТАКА ИЗ ПЛАНА**

52.До 20. априла 2019. године Републичкој управи цивилне заштите доставити План оперативних активности у припреми и спровођењу мјера заштите и спасавања од шумских и других пожара на отвореном простору у општини Шипово у 2019. години. Остала извјештавања вршити по утврђеним роковима и у складу са исказаним потребама.

53. О реализацији задатака из овог Плана, путем Подручног оделења цивилне заштите Бања Лука, Републичкој управи цивилне заштите доставити извјештај до 01.11.2019. године, са приједлогом мјера за унапређење.

**VI ЗАВРШНЕ ОДРЕДБЕ**

54. Извршиоци задатака утврђени овим Планом дужни су, у оквиру својих надлежности, реализовати и друге задатке из домена заштите и спасавања од пожара кроз све фазе: превентива, одговор и опоравак, а који ће за резултат имати спречавање настанка или ублажавање посљедица несреће изазване пожаром.

55. Извршиоци задатака утврђени овим Планом дужни су, у оквиру властитог буџета и из осталих извора, обезбиједити финансијска средства потребна за њихову реализацију

56. Овај План објавиће се у „Службеном гласнику општине Шипово“.

Субјекти и снаге система заштите и спасавања-цивилне заштите непосредно ангажовани и задужени за реализацију Плана оперативних активности у припреми и спровођењу мјера заштите и спасавања од шумских и других пожара на отвореном простору у општини Шипово у 2019.години су:

* Општински штаб за ванредне ситуације, Одсјек за јавне набавке, нормативне послове и цивилну заштиту, органи општинске управе;
* Ватрогасно друштво Шипово;
* Полицијска станица, Дом здравља, Црвени крст, Центар за социјални рад, апотеке;
* Комунало предузеће ЈКП „Шипово“ д.о.о. Шипово, РЈ „Електродистрибуција“, РЈ „Телекомуникације“;
* Ловачко удружење „Тетријеб“, Планинарско друштво „Виторог“, ветеринарске станице;
* Повјереници заштите и спасавања;
* Привредна друштва од значаја за заштиту и спасавање од пожара;

Шумско газдинство „Горица“ Шипово, по Плану заштите од пожара има у свом саставу седам привредних јединица и то: '' Лисина'', ''Овчара'', ''Виторога'', ''Доњи Јањ'', ''Горњи Јањ'' ''Шединац'' и ''Купрес'', на површини од 36.800 ха државне шуме и 4.000 ха приватне шуме.

Интервентне (предузетне) противпожарне јединице за гашење пожара у хитним случајевима: Екипа за гашење пожара управа (32), РЈ Гламоч (14), РЈ Родуша (21), РЈ „Црни врх“( 9), РЈ „Купрешка ријека“ (10), РЈ „Љуша“(13), РЈ „Равна гора“(19), ШУ „Ново село“(21), РЈ „Механизација“- Саобраћајно одјељење (23), РЈ „Механизација“ – Одјељење шумска оператива (32),

Финансијски основ за реализацију Плана представљају средства планирана у оквиру буџета општине Шипово по надлежним организационим јединицама, (Ватрогасно друштво, Одсјек за јавне набавке, нормативне послове и цивилну заштиту, Одјељење за буџет, финансије, управљање развојем и привреду, Начелник - буџетска резерва) и властита средства субјеката од значаја за заштиту и спасавање од пожара.

Број: 01-810-19/19 НАЧЕЛНИК

Датум: 04.04.2019. годинe Милан Ковач,с.р.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

С А Д Р Ж А Ј

АКТА НАЧЕЛНИКА ОПШТИНЕ Страна

1.Одлука о усвајњу Плана одбране од поплава у општини Шипово за 2019. годину………...1

2. План одбране од поплава у општини Шипово за 2019. годину………………………………………....2

3.Одлука о усвајњу Плана оперативних активности у припреми и спровођењу мјера заштите и спашавања од шумских и других пожара на отвореном простору у општини Шипово за 2019. годину…………………………………………………………………………………………………………..13

4.Плана оперативних активности у припреми и спровођењу мјера заштите и спашавања од шумских и других пожара на отвореном простору у општини Шипово за 2019. годину…………………………………………………………………………………………………………..14